༄༅། །འདུལ་བ་བསླབ་པའི་སྣང་བའི་བསྡུས་དོན། །
པོད། ༡༡-༡༢
༈ སྒྲིབ་གཉིས་མུན་པ་ཐམས་ཅད་རབ་སེལ་ཞིང༌། །དོན་གཉིས་ཡོན་ཏན་དཀྱིལ་འཁོར་
ཡོངས་སུ་རྫོགས། །འཕྲིན་ལས་ཚ་ཟེར་འབུམ་གྱི་དྲ་བ་ཅན། །ཐུབ་དབང་ཉི་མ་དེ་ལ་ཕྱག་
འཚལ་ལོ། །འདུལ་བ་རྒྱ་མཚོའི་ཕ་རོལ་སོན་པ་ཡི། །འདུལ་བ་འཛིན་པ་རྣམས་ལ་ཕྱག་འཚལ་
ནས། །འདུལ་བའི་སྡེ་སྣོད་ཉམས་སུ་བླང་བྱའི་ཕྱིར། །འདུལ་བའི་རྣམ་འགྲེལ་བསླབ་པའི་སྣང་
བ་བྱ། །ཞེས་གསུངས་པས་འདིས་མཆོད་བརྗོད་དང་རྩོམ་པར་དམ་བཅའ་བསྟན་ཏོ། །གཞུང་
དངོས་འཆད་པ་ལ་དགོས་དོན། བསྡུས་དོན། ཚིག་དོན་ནོ། །དང་པོ། དགོས་པའི་དོན་ནི།
འདིར་ཐམས་ཅད་མཁྱེན་པས་ཡོན་ཏན་ཐམས་ཅད་ཀྱི་རྩ་བ་ལྷག་པ་ཚུལ་ཁྲིམས་ཀྱི་བསླབ་པ་
ཡིན་པར་གཟིགས་ནས། གཙོ་བོར་འཁོར་ལོ་དང་པོའི་སྐབས་སུ་གསུངས་པ་དེ་ཉིད་ཉམས་སུ་
བླང་བ་བདེ་བླག་ཏུ་རྟོགས་པར་བྱ་བའི་ཕྱིར་འདུལ་བའི་ལུང་རྣམས་དང་། བསྟན་བཅོས་རྣམ་
པར་དག་པ་རྣམས་ཞིབ་མོ་དཔྱོད་པའི་བློ་གྲོས་ཀྱི་མིག་གིས་བལྟས་ཏེ་འདུལ་བའི་དོན་རྣམ་
པར་འགྲེལ་པར་བྱའོ། །ཞེས་གསུངས་སོ། །གཉིས་པ། བསྡུས་དོན་ནི། འདོད་པའི་འཆལ་ཚུལ་
གཉེན་པོ་ཡིས། །རབ་ཏུ་ཕྱེ་བའི་སེམས་པ་འབྱུང༌། །སོ་སོར་ཐར་པ་བརྒྱད་བདུན་གཉིས། །འགྲོ་
བ་དག་པའི་སྒོ་གསུམ་བརྟེན། །ཞེས་པ་ནས། རབ་བྱུང་ལེན་པས་ཐོབ་པ་དང་། །ཆོས་ཉིད་
ཀྱིས་ནི་ཐོབ་པ་དང༌། །སྤྲུལ་པའི་རབ་ཏུ་བྱུང་བ་ཡིན། །རྣམ་དག་ཤིན་ཏུ་ཁྱད་པར་འཕགས། །
ཞེས་པའི་བར་གྱིས་སོ་སོར་ཐར་བའི་སྡོམ་པའི་མཚན་ཉིད། དབྱེ་བ། སྡོམ་པ་ལེན་ཚུལ། ཆོ་ག་
སོགས་དང་། དགེ་སློང་གི་ཁྲིམས་ཉིས་བརྒྱ་ལྔ་བཅུ་རྩ་གསུམ། དགེ་སློང་མའི་ཁྲིམས་སུམ་
བརྒྱ་དྲུག་ཅུ་རྩ་བཞི། བཟློག་པའི་བསླབ་བྱ། སྒྲུབ་པའི་བསླབ་བྱ། གཞི་བཅུ་བདུན་སོགས་
མདོར་ན་འདུལ་པའི་གནང་བཀག་གི་བསླབ་བྱ་ལ་བསླབ་ཚུལ་དང་ཕན་ཡོན་སོགས་རྒྱ་ཆེར་
-79-

ནང་དོན་གནད་བསྡུས།
བསྟན་ནོ། །གསུམ་པ། ཚིག་དོན་ལས། ༡སྡོམ་པ་ལེན་པའི་ཆོག། སྤྱིའི་དོན་ནི། ངོ་བོ་རྒྱུ་འབྲས་
ལས་ལྡན་འཇུག། གྲངས་དང་གོ་རིམ་ངེས་ཚིག་གོ། ཞེས་པ་ནས་རབ་ཏུ་བྱུང་བའི་སྐབས་ཀྱི་
ཆོ་ག་དང་ལས་རྣམས་སོ། །ཞེས་པའི་བར་གྱིས་རབ་ཏུ་བྱུང་བའི་སྐབས་ཀྱི་ཆོ་ག་དང་ལས་གཙོ་
བོར་བསྟན་པ་ཡིན་ལ། དེ་དག་ལས་ངོ་བོའི་སྐབས་མཚན་ཉིད། དབྱེ་བ། བསྡུ་བ་གསུམ་གྱི་སྒོ་
ནས་གཏན་ལ་དབབ་ཡོད། རྒྱུའི་སྐབས་སུ་ཁྱིམ་པའི་སྡོམ་པའི་རྒྱུ། རབ་བྱུང་གི་སྡོམ་པའི་རྒྱུ།
དེ་ལས་དགེ་ཚུལ་སློང་གི་སྡོམ་པའི་རྒྱུ། ཞར་ལ་ཕ་མ་གཉིས་ཀྱི་ཁྱད་པར་དང་སྐྱེ་བ་ལ་སོགས་
པའི་བར་ཆད་སོགས་འགལ་རྐྱེན་སྤངས་པ། ཡུལ་ལ་སོགས་པའི་མཐུན་རྐྱེན་ཚོགས་པ།
འབྲས་བུའི་སྐབས་སུ་མངོན་མཐོ་དང་ངེས་ལེགས་སོ། །ལས་ཀྱི་སྐབས་སུ་སྤྱིར་གནས་སྐབས་
དང་མཐར་ཐུག་གི་ལས་གཉིས། ཁྱད་པར་དུ་གསོལ་བ་འབའ་ཞིག་པའི་ལས་ལ་ཉེར་བཞི།
སྡོམ་ནི། གསང་དང་ནང་དུ་འདྲི་བ་དང་། །གསོ་སྦྱོང་དགག་དབྱེ་ལྟུང་བཅས་དང༌། །ཐེ་ཚོམ་
རྩོད་དང་མ་ངེས་དང་། །ཤི་བའི་རྫས་དང་ནོར་འདྲ་དང་། །སྲ་བརྐྱང་གཏད་དང་ཆོས་གོས་
བྱིན། །གྲངས་སུ་གཞུག་པ་བཞི་དག་དང༌། །ཉེར་བརྗོད་དབྱར་གནས་ཁང་བླངས་དང༌། །ཁྱིམ་
གྱི་སྡོམ་དང་དེ་ཞིག་དང༌། །ལྷུང་བཟེད་ཁ་སྒྲུབ་དེ་བཟློག་པའོ། །བསྒོ་བ་དང་ནི་སྒྲུབ་པ་དང༌། །
བྱིན་རླབས་སྦྱིན་དང་བགྲང་བ་དང༌། །དོན་གཉིས་ལ་ནི་སྦྱར་བ་སྟེ། །གསོལ་བ་འབའ་ཞིག་
ལས་ཡིན་ནོ། །ཞེས་སོ། །གསོལ་བ་དང་གཉིས་ཀྱི་ལས་བཞི་བཅུ་རྩ་བདུན། སྡོམ་ནི། གནས་
དང་རུང་ཁང་བློ་མཐུན་དང་། །ཁང་པ་ཁང་ཆེན་བསྟན་པ་དང༌། །མཚམས་ནི་གཉིས་པོ་བཅད་
པ་དང་། །མི་འབྲལ་ཉོས་དང་འབྲལ་མི་འགྱུར། །སྟན་དང་འཁར་བ་དྲ་བ་དང་། །རྙེད་དང་
གཅིག་ཏུ་བྱ་བ་དང༌། །འཁོར་དང་འཁོར་མང་གནང་བ་དང༌། །བུ་དང་གཉེན་འབྲེལ་ཕྱིར་འགྲོ་
དང༌། །ཕྱག་མི་བྱ་དང་བསླབ་གནས་དང༌། །སྤོང་དང་ལག་གི་བླ་དང་ནི། །དགག་དབྱེ་གནས་
མལ་སྟོབ་པ་དང༌། །གནས་ཁང་བསྐོ་བ་ལ་སོགས་དང༌། །གཟུ་དང་གསལ་དང་སྦེད་དང་
-80-

མདོ་ལ་འཇུག་པའི་སྒོ། ༡༠༠༽
གླེང༌། །ལྷུང་བཟེད་འབྲིམ་དང་ཉེས་བརྗོད་དང༌། །སྟོན་པ་དང་ནི་ནགས་ཉུལ་དང༌། །ཚུལ་ཤིང་
འབྲིམ་པ་བསྐོ་བའོ། །སྒྲུབ་དང་སྦྱིན་དང་བསྐོ་བ་སྟེ། །གསོལ་དང་གཉིས་ཀྱི་ལས་ཡིན་ནོ། །
ཞེས་སོ། །གསོལ་བ་དང་གཞིའི་ལས་སུམ་ཅུ། སྡོམ་ནི། གནས་པ་བསྙེན་རྫོགས་བསླབ་བྱིན་
དང༌། །མཐུན་དང་མཐུན་པའི་གསོ་སྦྱོང་སྦྱིན། །ལྟུང་བ་སྲ་བརྐྱང་མཚམས་དབྱུང་དང༌། །སྤོ་
མགུ་གསུམ་གསུམ་ནན་ཏུར་དང༌། །བཟོད་དང་དྲན་དང་མ་མྱོས་དང༌། །བསྒོ་བར་བྱ་བ་རྣམ་
བཅུའོ། །སྦྱིན་དང་དབྱུང་དང་ཆད་ལས་བསྒོ། །གསོལ་དང་བཞི་ཡི་ལས་ཡིན་ནོ། །ཞེས་
གསུངས་སོ།། །།
ད་ནི་དགེ་སློང་མའི་རབ་ཏུ་བྱུང་བའི་གཞིའི་སྐབས་ཀྱི་ཚོ་ག་དང་ལས་རྣམས་བརྗོད་པར་
བྱ་སྟེ། ཞེས་པ་ནས་དགེ་སློང་མའི་རབ་ཏུ་བྱུང་བའི་གཞིའི་སྐབས་ཀྱི་ཆོ་ག་དང་ལས་རྣམས་སོ། །
ཅེས་པའི་བར་གྱིས་དགེ་སློང་མའི་རབ་ཏུ་བྱུང་བའི་གཞིའི་སྐབས་ཀྱི་ཆོ་ག་དང་ལས་རྒྱས་པར་
བཤད་ལ། དེ་དག་གི་སྡོམ་ལ། ལྕི་དང་དགེ་བསྙེན་བསླབ་པ་དང་། །ཞུ་དང་མཁན་མོ་དང་པོ་
དང༌། །རབ་བྱུང་དགེ་ཚུལ་གྲིབ་ཚོད་དང༌། །བསླབ་པ་བརྗོད་པ་མཐའ་མ་ཡིན། །དང་པོར་བྱ་
དང་མཁན་མོ་དང༌། །བསླབ་པ་གསོལ་དང་སྡོམ་སྦྱིན་དང་། །གྲིབ་ཚོད་གཞལ་ལ་སོགས་པ་
དང༌། །ཆོས་དྲུག་རྗེས་མཐུན་དྲུག་བརྗོད་པའོ། །དང་པོར་བྱ་དང་མཁན་མོ་དང༌། །ཆོས་གོས་
གཉིས་དང་ལྷུང་བཟེད་གཉིས། །སྤྲོ་བྱ་གསོལ་བ་གསང་སྟོན་དང༌། །ཞུ་དང་གསོལ་དང་གསོལ་
བ་དང་། །བར་ཆད་འདྲི་དང་སྡོམ་སྦྱིན་དང་། །དྲི་དང་ལས་དང་གྲིབ་ཚོད་དང༌། །ཉིན་མཚན་
དུས་ཚོད་གནས་རྣམས་དང་། །ལྟུང་ལྕི་དགེ་སྦྱོང་མཆོག་འདོད་དང་། །ཚུལ་ཁྲིམས་ཉམས་དང་
ཚུལ་འབྲེལ་དང༌། །དུལ་དང་གོས་དང་མ་བརྗོད་པ། །གུས་དང་བསྒྲུབ་པར་བྱ་བའོ། །ཞེས་
པའི་བར་གྱིས་བསྟན་ཏོ། །དེའི་ནང་གཙོ་བོར་ལྕི་བའི་ཆོས་ཁས་བླངས་པས་རབ་ཏུ་འབྱུང་བ་
དང་བསྙེན་པར་རྫོགས་ཚུལ། དགེ་བསྙེན་མ་ཉིད་དུ་བསྒྲུབ་པའི་ཆོག། བསླབ་སྡོམ་སྦྱིན་པའི་
-81-

ནང་དོན་གནད་བསྡུས།
ཆོ་ག། ཚངས་སྤྱོད་ཉེར་གནས་ཀྱི་སྡོམ་པ་སྦྱིན་པའི་ཆོ་ག། ཚངས་སྤྱོད་ཉེར་གནས་ལ་གནས་
པའི་སྡོམ་པ་སྦྱིན་པའི་ཚོག། གཉིས་ཀའི་དགེ་འདུན་གྱི་ནང་དུ་བར་ཆད་འདྲི་བར་གསོལ་བའི་
ཆོ་ག་དང་ལས། དགེ་སློང་མ་བསྙེན་པར་རྫོགས་པ་ཉེ་བར་སྒྲུབ་པའི་ཆོ་ག་དང་ལས། ལྕི་བའི་
ཆོས་དང་དགེ་སྦྱོང་བྱེད་པའི་ཆོས་རྣམས་བརྗོད་པ་སོགས་རྒྱ་ཆེར་བསྟན་ཏོ། །
ད་ནི་དགེ་སློང་གི་རྣམ་པར་འབྱེད་པའི་སྐབས་ཀྱི་ཆོ་ག་དང་ལས་རྣམས་བརྗོད་པར་བྱ་
སྟེ། སྡོམ་ལས། ཁང་པ་དང་ནི་གཙུག་ལག་ཁང༌། །དགེ་འདུན་དབྱེན་དང་དེར་རྗེས་ཕྱོགས། །
སུན་འབྱིན་བཀའ་བློ་མི་བདེ་དང་། །སྣམ་སྦྱར་སྟན་དང་རུང་བ་དང་། །འབྲེལ་མེད་གཅིག་པུ་
གཙུག་ལག་ཁང༌། །གོ་བྱེད་གསོལ་བ་ཆོས་གོས་དང་། །ངོར་དང་གཞོགས་འཕྱས་བསྒོ་བ་
དང༌། །ཅང་མི་སྨྲ་དང་སྟོན་པ་དང༌། །ལྷག་པོར་དགེ་སློང་སྨད་པ་དང་། །དགེ་ཚུལ་བསྙིལ་དང་
བསླབ་པ་དང་། །ཞིག་དང་བཤགས་དང་ནགས་རྣམས་ཀྱིས། །སྡེ་ཚན་ཡང་དག་བསྡུས་པ་
ཡིན། །ཞེས་པས་གཙུག་ལག་ཁང་གི་གཞི་བསྟན་པ་སྦྱིན་པའི་ཆོག་དང་ལས། དགེ་འདུན་གྱི་
དབྱེན་བྱེད་པ་ལས་བཟློག་པའི་ཕྱིར་བསྒོ་བའི་ཆོ་ག་དང་ལས། དགེ་འདུན་གྱི་དབྱེན་བྱེད་པའི་
རྗེས་སུ་ཕྱོགས་པ་ལས་བཟློག་པའི་ཕྱིར་བསྒོ་བའི་ཆོག་དང་ལས། ཁྱིམ་སུན་འབྱིན་པ་ལས་
བཟློག་པའི་ཕྱིར་བསྒོ་བའི་ཆོག་དང་ལས། བཀའ་བློ་མི་བདེ་བ་ལས་བཟློག་པའི་ཕྱིར་བསྒོ་
བའི་ཆོག་དང་ལས། རྒན་པོ་དང་ནད་པ་ལ་སྣམ་སྦྱར་དང་འབྲལ་བར་མི་འགྱུར་བའི་གནང་བ་
བྱིན་པའི་ཆོག་དང་ལས། དགེ་སློང་ལག་གི་བླ་ལ་ལོ་དྲུག་ཚུན་ཆད་དུ་སྟན་གནང་བ་སྦྱིན་པའི་
ཆོག་དང་ལས། དངོས་པོ་རུང་བ་མ་ཡིན་པ་རུང་བར་བྱས་པའི་ཆོ་ག་དང་ལས། ལྷུང་བཟེད་
འབྲེལ་བ་མེད་པར་འབྲིམ་པ་བསྐོ་བའི་ཆོ་ག་དང་ལས། གཙུག་ལག་ཁང་གཉིས་གསོ་སྦྱོང་ཐ་
དད་པ་རྙེད་པ་ཐུན་མོང་དུ་བྱ་བའི་ཆོ་ག་དང་ལས། དགེ་འདུན་རྣམས་ལ་གསོལ་བའི་ཆོ་ག་དང་
ལས། གོས་སྦྱིན་པའི་ཆོག་དང་ལས། གཞོགས་འཕྱས་བྱེད་པའི་གྲངས་སུ་གཞུག་པའི་ཆོ་ག་
-82-

མདོ་ལ་འཇུག་པའི་སྒོ། ༡༠༠༽
དང་ལས། བསྒོ་བ་རྣ་ལ་གཟོན་པའི་གྲངས་སུ་གཞུག་པའི་ཆོ་ག་དང་ལས། ཅང་མི་སྨྲ་བས་རྣ་
བ་ལ་གཟོན་པའི་གྲངས་སུ་གཞག་པའི་ཆོག་དང་ལས། དགེ་སློང་མའི་སྟོན་པར་བསྐོ་བའི་ཆོ་
ག་དང་ལས། ལྷག་པོར་བྱ་བའི་ཆོག་དང་ལས། དགེ་སློང་སྡིག་པ་ཅན་གྱི་ལྟ་བའི་རྣམ་པ་མི་
གཏོང་བ་ལ་སྨད་པའི་ཆོ་ག་དང་ལས། དགེ་ཚུལ་སྡིག་པ་ཅན་གྱི་ལྟ་བའི་རྣམ་པ་མི་གཏོང་བ་
ལས་བཟློག་པའི་ཕྱིར་བསྒོ་བའི་ཆོག་དང་ལས། དགེ་ཚུལ་བསྙིལ་བའི་ཆོག་དང་ལས། སློབ་
མ་ལ་ཁྱིམ་གྱིས་བསླབ་པའི་སྡོམ་པ་སྦྱིན་པའི་ཆོ་ག་དང་ལས། བསླབ་པ་ལ་ཁྱིམ་གྱི་བསླབ་
པའི་སྡོམ་པ་ཞིག་པའི་ཆོ་ག་དང་ལས་རྣམས་ལེགས་པར་བསྟན་ཏོ། །
ད་ནི་དགེ་སློང་མའི་རྣམ་པར་འབྱེད་པའི་ཆོ་ག་དང་ལས་རྣམས་བརྗོད་པར་བྱ་སྟེ། སྡོམ་
ལ། བཟློག་དང་ཉེ་དུ་སྤོང་བ་དང་། །འཐབ་ཀྲོལ་བརྟེན་དང་བརྟེན་འཇུག་དང༌། །དགེ་འདུན་
འབྱེད་དང་དེ་རྗེས་ཕྱོགས། །སུན་འབྱིན་བཀའ་བློ་མི་བདེ་དང༌། །རྒན་དང་རུང་དང་འབྲེལ་
མེད་དང༌། །གོ་བྱེད་གསོལ་བ་ཆོས་གོས་དང༌། །ངོར་དང་གཞོགས་འཕྱས་བསྒོ་བ་དང༌། །ཅང་
མི་སྨྲ་དང་བུ་དང་འཁོར། །མང་དང་བསླབ་དང་ཞིག་བཤགས་པའི། །སྡེ་ཚན་ཡང་དག་བསྡུས་
པ་ཡིན། །ཞེས་གསུངས་པས་དེ་དག་གིས་མུ་གེའི་སྡུག་བསྔལ་བྱུང་བའི་ཚེ་དགེ་སློང་མ་ལ་ཉེ་
དུ་རྣམས་དང་ལྷན་ཅིག་འབྲེལ་བའི་ཉེ་བར་སྤྱོད་པ་གནང་ཁར་སྦྱིན་པའི་ཆོག་དང་ལས། འཐབ་
ཀྲོལ་བྱེད་པ་ལ་བཟློག་པའི་ཕྱིར་བསྒོ་བའི་ཆོ་ག་དང་ལས། དགེ་སློང་མ་བུད་མེད་དང་བདེ་ཞིང་
གནས་པ་ལ་བཟློག་པའི་ཕྱིར་བསྒོ་བས་ཆོ་ག་དང་ལས། དགེ་སློང་མ་བུད་མེད་དང་བདེ་ཞིང་
གནས་སུ་འཇུག་པ་ལ་བཟློག་པའི་ཕྱིར་བསྒོ་བའི་ཆོ་ག་དང་ལས། དགེ་འདུན་གྱི་དབྱེན་བྱེད་
པ་ལས་བཟློག་པའི་ཆོ་ག་དང་ལས། ཁྱིམ་སུན་འབྱིན་པ་ལས་བཟློག་པའི་ཕྱིར་བསྒོ་བའི་ཆོག་
དང་ལས། བཀའ་བློ་མི་བདེ་བ་ལས་བཟློག་པའི་ཕྱིར་བསྒོ་བའི་ཆོ་ག་དང་ལས། རྒན་མོ་ལ་
སྣམ་སྦྱར་དང་འབྲལ་བར་མི་འགྱུར་བའི་གནང་བ་བྱིན་པའི་ཆོག་དང་ལས། དངོས་པོ་རུང་བ་
-83-

ནང་དོན་གནད་བསྡུས།
མ་ཡིན་པ་རུང་བར་བྱ་བའི་ཆོ་ག་དང་ལས། ལྷུང་བཟེད་འབྲེལ་བ་མེད་པར་འདྲི་བས་བསྐོ་བའི་
ཆོ་ག་དང་ལས། ཁྱིམ་རྣམས་སུ་སོ་སོར་གོ་བར་བྱེད་པ་བསྐོ་བའི་ཆོ་ག་དང་ལས། དགེ་འདུན་
ཐམས་ཅད་ལ་གསོལ་བའི་ཆོ་ག་དང་ལས། གོས་སྦྱིན་པའི་ཆོ་ག་དང་ལས། གཞོགས་འཕྱས་
བྱེད་པའི་གྲངས་སུ་གཞུག་པའི་ཆོ་ག་དང་ལས། ཅང་མི་གསུངས་པའི་རྣ་ལ་གཟོན་པའི་གྲངས་
སུ་གཞུག་པའི་ཆོ་ག་དང་ལས། བུ་དང་ལྷན་ཅིག་ཉལ་བའི་གནང་བ་སྦྱིན་པའི་ཆོ་ག་དང་ལས།
འཁོར་ཉེ་བར་འཇོག་པའི་གནང་བ་སྦྱིན་པའི་ཆོ་ག་དང་ལས། འཁོར་མང་པོ་ཉེ་བར་འཇོག་པའི་
གནང་བ་སྦྱིན་པའི་ཆོ་ག་དང་ལས། སློབ་མ་ལ་ཁྱིམ་གྱི་བསླབ་པའི་སྡོམ་པ་སྦྱིན་པའི་ཆོག་དང་
ལས། ཁྱིམ་གྱི་བསླབ་པའི་སྡོམ་པ་ཞིག་པའི་ཆོག་དང་ལས། སོ་སོར་བཤགས་པར་བྱ་བ་དགེ་
འདུན་ལ་རིག་པར་བྱ་བའི་ཆོ་ག་དང་སྔགས་བཅས་རྒྱས་པར་གསུངས་སོ། །
ད་ནི་གསོ་སྦྱོང་གི་གཞིའི་སྐབས་ཀྱི་ཆོ་ག་དང་ལས་རྣམས་བརྗོད་པར་བྱ་སྟེ། སྡོམ་ལ།
སྤོང་བ་དང་ནི་གནས་དང་མཚམས། །མི་འབྲལ་དགྲོལ་དང་བཅད་པ་དང་། །མཚམས་ཆེན་
ནང་དང་ཅིག་ཅར་དགྲོལ། །ཅིག་ཅར་བཅད་དང་ཆོས་གོས་དང༌། །མཚན་མ་བཅད་དང་ཡོངས་
དག་དང༌། །འདུན་དང་གཉིས་ཀ་སྨྱོས་དང་འབད། །འདུ་དང་གདོན་དང་དྲན་པ་དང་། །ཡིད་
གཉིས་དྲན་དང་ཡིད་གཉིས་དང༌། །ལྟུང་བ་མཐུན་དང་ཡིད་གཉིས་གྱུར། །རྩོད་དང་ངེས་ཉིད་མ་
ཡིན་དང༌། །གཅིག་ལ་སོགས་པས་བྱིན་རླབས་པའི། །སྡེ་ཚན་ཡང་དག་བསྡུ་བ་ཡིན། །ཞེས་
གསུངས་པས་དེ་དག་གིས་སྤོང་བའི་ཞལ་ཏ་བྱེད་པ་བསྐོ་བའི་ཆོ་ག་དང་ལས། ཆོས་དེ་དང་མི་
འབྲལ་བའི་གནང་བ་སྦྱིན་པའི་ཆོ་ག་དང་ལས། མཚམས་བུ་ཆུང་བཅད་ཅིང་དཀྱིལ་འཁོར་བར་
བློ་མཐུན་པར་བྱ་བའི་ཆོ་ག་དང་ལས། དགེ་སློང་གི་མཚམས་ཆེན་པོ་བཀྲོལ་ཏེ། མཚམས་བུ་
ཆུང་བཅད་ཅིང་དཀྱིལ་འཁོར་པར་བློ་མཐུན་པར་བྱས་པའི་འོག་ཏུ་ཡང་གསོ་སྦྱོང་གཅིག་པའི་
གནས་ཀྱི་སྡོམ་པས་མཚམས་ཆེན་པོ་བཅད་པའི་ཆོ་ག་དང་ལས། དགེ་སློང་དག་གིས་མཚམས་
-84-

མདོ་ལ་འཇུག་པའི་སྒོ། ༡༠༠༽
ཆེན་པོ་བཀྲོལ་ཏེ་མཚམས་བུ་ཆུང་བཅད་ཅིང་དཀྱིལ་འཁོར་པར་བློ་མཐུན་པར་བྱས་པའི་འོག་
ཏུ་ཡང་གསོ་སྦྱོང་གཅིག་པའི་གནས་ཀྱི་སྡོམ་པས་མཚམས་ཆེན་པོ་བཅད་ནས་ཡང་མཚམས་
ཆེན་པོའི་ནང་དུ་དགེ་སློང་ཐམས་ཅད་ཀྱིས་ཆོས་གོས་དག་དང་མི་འ